open-index/open-wikipedia-markdown huggingface dataset:
Pelješac

thumb|right|Polostrov Pelješac na mape Chorvátska
[thumb|right|Hornatá krajina v okolí osady [Brijesta]]
**Pelješac** (čakav. *Pelišac*, ) je druhý najväčší chorvátsky polostrov. Nachádza sa v Dubrovnícko-neretvianskej župe.

Rozloha polostrova je  a je obklopený Neretvianskym kanálom a Malostonským zálivom zo severu a Mljetskym a Pelješackým kanálom z juhu. Jeho povrch je pomerne hornatý – najvyšším vrchom je Sveti Ilija s nadmorskou výškou 

Na polostrove sa nachádzajú štyri obce – Ston, Janjina, Trpanj a Orebić, ktoré majú spolu 40 miestnych častí (osád) a v roku 2001 v nich žilo 8234 obyvateľov. Vzdialenosť medzi najzápadnejšou osadou Lovište po najvýchodnejšiu Mali Ston je 77 kilometrov.

## Iné projekty

Kategória:Polostrovy Európy
Kategória:Geografia Chorvátska
Pelješac (rozlišovacia stránka)

**Pelješac** môže byť:
* polostrov v Chorvátsku, pozri Pelješac
* most na tento polostrov, pozri Most Pelješac
Staré Brno

**Staré Brno** je katastrálne územie, jedno zo štyridsaťosem katastrálnych území štatutárneho mesta Brna. Celé katastrálne územie je súčasťou mestskej časti Brno-střed. Má rozlohu 168,2 ha, je tu evidovaných 48 ulíc a 1 716 adries.

## Referencie

## Iné projekty

## Externé odkazy
Článok o Strom Brne na www.mojebrno.wz.cz


Kategória:Brno-střed
Kategória:Katastrálne územia v Brne
Winterthur

**Winterthur** je mesto vo Švajčiarsku v kantóne Zürich. So svojimi 100 000 obyvateľmi (2008) je šiestym najväčším mestom Švajčiarska a po Zürichu druhým najväčším mestom kantónu.

## Geografia
Mesto leží na severozápadnom okraji Zürišskej vysočiny, severným smerom sa terén zvažuje k rieke Rýn. Mestom pretekajú rieky Eulach a Töss, nadmorská výška katastra mesta sa pohybuje od 393 do 687 m, 38,8 % z rozlohy zaberajú lesy.

## Doprava
Winterthurom prechádza hlavná švajčiarska západovýchodná tepna spájajúca Sankt Gallen a Ženevu. Najdôležitejšie je spojenie s neďalekým Zürichom a jeho letiskom, zabezpečené vlakmi rôznych kategórií, ktoré spadajú do Zürišského integrovaného dopravného systému. Dopravu v meste zabezpečujú 3 trolejbusové a 9 mestských autobusových liniek.

## Partnerské mestá
*  Hall in Tirol, Rakúsko (od roku 1948)
*  Yverdon-les-Bains, Švajčiarsko (1969)
*  La Chaux-de-Fonds, Švajčiarsko (1981)
*  Plzeň, Česko (1994)

## Pozri aj
* Zoznam miest vo Švajčiarsku

## Iné projekty

## Externé odkazy
* Oficiálna stránka 


Kategória:Mestá vo Švajčiarsku
Kategória:Obce v kantóne Zürich
Kirill I.

**Patriarcha Moskvy a celej Rusi Kirill** (; * 20. november 1946, Leningrad), vlastným menom **Vladimir Michajlovič Gunďajev**, je od 1. februára 2009 hlavným predstaviteľom ruskej pravoslávnej cirkvi.

## Biografia
Narodil sa 20. novembra 1946 v Leningrade (dnes Petrohrad) v rodine hlavného mechanika. Otec bol aktívnym členom ruskej pravoslávnej cirkvi.

V roku 1965 začal študovať na Leningradskej duchovnej akadémii, ktorú skončil v roku 1970. Potom zastával v cirkvi dôležité posty a funkcie. Od roku 1971 zastupoval ruskú pravoslávnu cirkev vo svetovej rade cirkví v Ženeve. Od roku 1984 sa stal metropolitom Smolenska a Kaliningradu. Zastupoval ruskú pravoslávnu cirkev na pohrebe Jána Pavla II. a na intronizácii Benedikta XVI. v roku 2005. Po smrti patriarchu Alexeja II. bol 27. januára 2009 zvolený za patriarchu Moskvy a celej Rusi (508 zo 701 hlasov). Intronizácia novozvoleného patriarchu sa konala 1. februára 2009 v Chráme Krista Spasiteľa za účasti vysokých politických predstaviteľov Ruska a pravoslávnych cirkví z celého sveta.

Patriarcha je stúpencom náboženského dialógu s inými náboženstvami. Je autorom kníh a iných náboženských publikácií. Okrem materinského ruského jazyka hovorí aktívne po anglicky, nemecky a francúzsky.

## Iné projekty

## Externé odkazy
* Biografia patriarchu moskovského a celej Rusi Kirilla na oficiálnej stránke moskovského patriarchátu
* Biografia

Kategória:Patriarchovia pravoslávnej cirkvi
Kategória:Držitelia Radu priateľstva medzi národmi
Kategória:Držitelia Radu Priateľstva
Kategória:Osobnosti z Petrohradu
Kategória:Nositelia Radu svätého Alexandra Nevského
Kategória:Rytieri Radu svätého Andreja
Brian Boru

**Brian mac Cennétig** alebo **Brian Bóruma** alebo ** Brian Boru** (* okolo roku 941 – † 23. apríl 1014 pri Clontarfe), bol v rokoch 1002 – 1014 írsky veľkráľ. Pochádzal z rodu Dál Cais. 

Roku 976 získal vládu v Munsteri, tiež si podrobil Connacht a Leinster a roku 1002 sa po dohode s doterajším veľkráľom Maelom Sechnaillpm stal Veľkráľom Írska. V nasledujúcich rokoch sa Boru staral o konsolidáciu svojich pozícií a centralizáciu Írska, preto podporoval cirkev v Írsku, predovšetkým cirkevný primát biskupov z Armagh nad celým ostrovom. Leinster a Dublin však Briana nerešpektovali a tak sa ich vydal roku 1014 definitívne pokoriť. V bitke pri Clontarfe v Dublinskom zálive porazil spojené vojsko vzbúreného Leinsteru a dublinských Vikingov, v boji však sám zahynul. Dôsledkom Boruovho víťazstva bolo síce zlikvidovanie vikingskej vojenské aktivity na ostrove, ale žiadnemu z následníkov sa nepodarilo zopakovať jeho úspech.

## Zdroje

Kategória:Narodenia v 10. storočí
Kategória:Úmrtia v 1014
Kategória:Králi Írska
Marca

**Marca** môže byť:

* španielsky športový denník, pozri Marca (denník)
* obec a municípium v rumunskej župe Sălaj, pozri Marca (Sălaj)
* kráter na Marse, pozri Marca (kráter)
* okres v provincii Recuay, Peru, pozri Marca (Peru)
Katherine Jenkinsová

náhľad|230px|vpravo|National Memorial Day Concert, Washington<br> (30. máj 2010)
**Katherine Jenkinsová** (* 29. jún 1980, Neath, Wales, Spojené kráľovstvo) je waleská mezzosopránová speváčka.  Vo svojich piesňach kombinuje árie, populárnu hudbu, hymny a klasickú hudbu.

Je prvou ženou, ktorá vyhrala súťaž *Classical BRIT Awards*. V rokoch 2005 a 2006 v nej získala ocenenie za najlepší album (*Second Nature* a *Living A Dream*).

## Diskografia
### Piesne
* 2001: Requiem for a Soldier (k seriálu *[[Bratstvo neohrozených]]*)
* 2005: Time to Say Goodbye
* 2005: L'Amore Sei Tu
* 2006: Do Not Stand at My Grave & Weep
* 2006: Nella Fantasia
* 2006: Green Green Grass of Home
* 2007: Rejoice
* 2008: Hallelujah
* 2008: I (Who Have Nothing)
* 2008: I Believe (duet s Andreom Bocellim)
* 2009: Bring Me to Life
* 2009: Angel
* 2010: Love Never Dies
* 2010: Fear of Falling

### Albumy
* 2004: Premiere
* 2004: Second Nature
* 2005: La Diva
* 2005: Living a Dream
* 2006: Serenade
* 2007: Rejoice
* 2008: Sacred Arias
* 2009: Serenade - Deluxe Edition
* 2009: Believe
* 2009: The Ultimate Collection
* 2010: iTunes Live from London

### Videoalbumy
* 2006: Live at Llangollen
* 2007: Katherine in the Park
* 2008: Viva La Diva

## Referencie


## Iné projekty

## Externé odkazy
* Oficiálna internetová stránka 
* ''Katherine Jenkinsová'' v Internetovej databáze filmov 
* Životopis na stránke BBC Wales 

Kategória:Britské operné speváčky
Kategória:Waleské speváčky
Petronius Maximus

**Petronius Maximus**, celým menom **Flavius Petronius Anicius Maximus** (* asi 397 – † 31. máj 455, Rím, Západorímska ríša) bol rímsky cisár Západorímskej ríše v dobe od 17. marca do 31. mája roku 455. Za jeho vlády bol Rím vyplienený Vandalmi.

## Pôvod
Petronius Maximus pochádzal zo starobylej rímskej rodiny plebejského pôvodu, Aniciovcov, ktorého pôvod siaha až do 4. stor. pred Kr. Jeho starý otec, Sextus Claudius Petronius Probus bol významným politikom a generálom. Petronius Maximus slúžil ako prefekt mesta Rím, neskôr ako konzul a  pretoriánsky prefekt pre Itáliu.

## Vláda
Petronius Maximus bol rivalom slávneho generála Flavia Aetia a je možné, že práve Maximus presvedčil cisára Valentiniana III. aby Aetia zavraždil. Naopak, bol to pravdepodobne Maximus, ktorý stál o rok neskôr za zavraždením cisára Valentiniana, ktorý mal znásilniť jeho ženu. Po Valentinianovej smrti nastúpil na trón Maximus, ale svojim počínaním zapríčinil dobytie Ríma Vandalmi. Petronius Maximus si za ženu zobral vdovu po Valentinianovi, Liciniu Eudoxiu a zároveň oženil svojho syna s Eudoxiou, dcérou Licinie Eudoxie, ktorá však bola zasnúbená s Hunerichom, synom Geisericha, kráľa Vandalov. Geiserich sa urazil, že rímsky cisár takto zrušil už naplánovanú svadbu a tak sa Vandali vylodili v Ríme, ktorý celý vydrancovali a s obrovským bohatstvom sa vrátili do Afriky. Počas vandalského útoku bol Petronius Maximus pri pokuse o útek ukameňovaný rozhorčeným davom.

## Zdroj
* 

Kategória:Cisári starovekého Ríma
Kategória:Rímski konzuli
Kategória:Zavraždení vládcovia
Vrgorac

**Vrgorac** () je mesto v Chorvátsku v Splitsko-dalmatínskej župe. V roku 2001 žilo v samotnom meste okolo 1 700 obyvateľov, no vo všetkých jeho častiach (osadách) to bolo spolu až 7 593 obyvateľov. 

Vrgorac leží asi 98 kilometrov juhovýchodne od Splitu, bosnianske mesto Mostar je vzdialené asi .

## Doprava
Mesto leží na križovatke štátnych ciest 62 a 512 a neďaleko sa nachádza aj stavenisko diaľnice A1. 

## Partnerské mestá
*  Vsetín (od roku 2008)

## Iné projekty

Kategória:Mestá v Chorvátsku
Doli

**Doli** () je osada v Chorvátsku v Dubrovnícko-neretvianskej župe, ktorá patrí obci Dubrovačko primorje. V roku 2001 tu v 81 domácnostiach žilo 207 obyvateľov.

## Doprava
Mesto leží na Jadranskej magistrále neďaleko križovatky so štátnou cestou 414. V budúcnosti bude osada so svojim okolím napojená na diaľnicu A1 samostatným výjazdom. 

## Referencie


Kategória:Osady v Chorvátsku
Slivno

**Slivno** je obec v Chorvátsku v Dubrovnícko-neretvianskej župe. Nachádza sa neďaleko delty rieky Neretva a štátnej hranice s Bosnou a Hercegovinou.

## Doprava
Obec leží na Jadranskej magistrále neďaleko hraničného priechodu do Bosny a Hercegoviny. 

Kategória:Obce v Chorvátsku
Kategória:Sídla v Dubrovnícko-neretvianskej župe
Marina Bay Sands

náhľad|Marina Bay Sands

**Marina Bay Sands** je stredisko, ktoré sa nachádza v Singapurskej časti Marina Bay. Kasíno je dielom spoločnosti Las Vegas Sands a budova s pozemkom je ocenená sumou 5,5 miliárd USD ako najdrahšie samostatné kasíno na svete.

Celý rezort má po dokončení 2 560 izieb, konferenčné centrum s rozlohou 120 000 m2, obchodné centrum, múzeum vedy a umenia, dve divadlá, šesť reštaurácií s významnými šéfkuchármi, dva plávajúce pavilóny, kasíno s kapacitou 500 hracích stolov a 1 600 hracích automatov. Jadro komplexu tvorí hotel, ktorý sa skladá z troch samostatných 55 poschodových veží. Komplex zakončuje 340 metrov dlhá otvorená terasa *SkyPark* s kapacitou 3 900 osôb a 150 metrov dlhým tzv „nekonečným“ bazénom (okraj bazénu vytvára dojem, že sa stráca do nekonečna). Celé zakončenie troch veží je najväčšia verejná konzolová plošina na svete, ktorá presahuje severnú vežu o 67 m.

20 hektárové stredisko navrhla spoločnosť Moshe Safdie Architects. Kasíno bolo otvorené 27. apríla 2010. 

## Referencie

## Iné projekty

Kategória:Kasína
Kategória:Stavby v Singapure
Kategória:Architektúra z 2010
Gornja Ploča

**Gornja Ploča** je osada v Chorvátsku v Licko-senjskej župe. Je súčasťou obce Lovinac a v roku 2001 tu žilo 22 obyvateľov.

Osada sa nachádza neďaleko výjazdu z diaľnice A1, ktorý je prepojený rýchlostnou cestou (D522) s mestom Udbina.

Kategória:Osady v Chorvátsku
Lydia Bosch

**Lydia Bosch**, vlastným menom **Lydia Boquera de Buenová** (, ; * 26. november 1963, Barcelona, Španielsko) je španielska herečka a moderátorka.

## Filmografia
### Filmy
* 1994: Mi hermano del alma (ako Julia)
* 1995: Médico de familia (ako Alicia Sollerová)
* 1995: Palace (ako Helena Higginsová)
* 1997: Na doraz (ako María Ramosová)
* 2000: Una historia de entonces (ako Julia)

## Externé odkazy
* Filmografia na Pravda.sk 
* Filmografia  v Česko-Slovenská filmová databáza

Kategória:Španielske filmové herečky
Kategória:Španielske televízne herečky
Kategória:Španielski televízni moderátori
Kategória:Osobnosti z Barcelony
Chris Andrews

**Chris Andrews** (celým menom **Christopher Frederick Andrews**, * 16. október 1942) je anglický hudobník, spevák, skladateľ a textár, v súčasnosti žijúci v Nemecku. Naspieval napríklad piesne *Yesterday Man* a *Pretty Belinda*, ktoré sa stali hitmi.

## Autorské piesne pre iných spevákov
* As Long As You're Happy Baby - Sandie Shaw
* Come Closer - Adam Faith
* Don't Run Away - Sandie Shaw
* First Time - Adam Faith
* Girl Don't Come - Sandie Shaw
* Here's Another Day - Adam Faith
* How Can You Tell - Sandie Shaw
* I'll Remember Tonight" - The Mamas & the Papas
* I'll Stop at Nothing - Sandie Shaw
* Long Live Love - Sandie Shaw
* Message Understood - Sandie Shaw
* Nothing Comes Easy - Sandie Shaw
* Nothing Less Than Brilliant - Sandie Shaw
* Run - Sandie Shaw
* Show Me - Sandie Shaw
* Think It All Over - Sandie Shaw
* Think Sometimes About Me - Sandie Shaw
* Today - Sandie Shaw
* Tomorrow - Sandie Shaw
* Toy - The Casuals
* We Are in Love - Adam Faith
* You Don't Love Me - The Roulettes
* You've Not Changed - Sandie Shaw

## Diskografia
* 1965 *Yesterday Man*
* 1966 *To Whom It Concerns*
* 1966 *Something On My Mind*
* 1966 *Watcha Gonna Do Now*
* 1966 *Stop That Girl*
* 1966 *That’s What She Said*
* 1967 *I’ll Walk To You*
* 1967 *Hold On*
* 1968 *Man With The Red Balloon*
* 1969 *Pretty Belinda*
* 1969 *Carole OK*
* 1969 *Mit unserem Glück ist alles okay*
* 1969 *Brown Eyes*
* 1970 *Braune Augen schau’n mich an*
* 1970 *Yo Yo*
* 1971 *Ein Mädchen mit Herz*
* 1973 *Sugar Daddy*
* 1974 *Mein scheues Kind*
* 2008 *Country Boy At Heart*
* 2009 *Pretty Belinda - Schlauchboot*
* 2010 *Pretty Belinda - Skilift*

## Referencie

## Iné projekty

## Externé odkazy
* Oficiálne stránky - chris-andrews.net 
* Stránky po nemecky 

Kategória:Anglickí popoví speváci
Kategória:Anglickí skladatelia modernej hudby
Kategória:Anglickí textári piesní
Bosiljevo

**Bosiljevo** je obec v Chorvátsku v Karloveckej župe. Má 43 častí a v roku 2001 tam žilo 1 486 obyvateľov.

Obec sa nachádza neďaleko významnej križovatky diaľnic A1 a A6, kde sa rozdeľuje doprava na Istriu a Dalmáciu.

Kategória:Obce v Chorvátsku
Slovan Duslo Šaľa

**Slovan Duslo Šaľa** môže byť:

*hádzanársky klub, pozri HK Slovan Duslo Šaľa
*futbalový klub, pozri FK Slovan Duslo Šaľa
Ed Stafford

**Ed Stafford** (* 26. december 1975, Peterborough, Cambridgeshire, Spojené kráľovstvo) je britský dobrodruh.

V auguste 2010 sa stal prvým človekom, ktorý za 859 dní dokázateľne prešiel peši pozdĺž celej rieky Amazonky od jej prameňa až po Atlantický oceán Svojím putovaním chcel bývalý kapitán britskej armády upozorniť na dôležitosť ochrany amazonského dažďového pralesa pred ďalším ničením. Jeho hlavným motívom však bola túžba po dobrodružstve.

Stafford s priateľom Lukom Collyom z Veľkej Británie začali svoju cestu 2. apríla 2008 z južného pobrežia Peru. Po troch mesiacoch putovania Collye cestu vzdal. Neskôr sa k Staffordovi pridal peruánsky lesný robotník Gadiel „Cho“ Sanchez Rivera, s ktorým absolvoval zvyšok trasy.

## Referencie


Kategória:Narodenia v 1975
Lincolnov pamätník

náhľad|Lincolnov pamätník
náhľad|Socha Abrahama Lincolna
**Lincolnov pamätník** () je pamätník v meste Washington D.C., ktorý bol postavený na počesť 16. prezidenta USA Abrahama Lincolna.

Výstavba prebiehala v rokoch 1915 až 1922. Architektom bol Henry Bacon, autor sochy *Abrahama Lincolna (1920)* bol Daniel Chester French a autorom vnútorných malieb bol Jules Guerin. Pamätník bol miestom viacerých slávnych prejavov vrátane „I Have a Dream“, ktorý prednášal Martin Luther King 28. augusta 1963. Od roku 1966 je kultúrnou pamiatkou USA.

Budova bola postavená v dórskom štýle a obsahuje veľkú mramorovú sochu sediaceho Lincolna spolu so zápismi jeho dvoch známych prejavov. 36 stĺpov symbolizuje počet štátov USA počas vlády Lincolna. Neskôr bolo 12 štátov vyrytých na priečelí budovy a posledné dva Havaj a Aljaška boli umiestnené na podlahe.

## Referencie

## Iné projekty

Kategória:Architektúra z 1922
Kategória:Pamätníky v USA
Kategória:Washington D.C.
Jalta

**Jalta** (; ; ) je prímorské letovisko na severnom pobreží Čierneho mora a na južnom pobreží polostrova Krym (t.j. na uzemí, ktoré si v súčasnosti nárokuje Rusko aj Ukrajina). Mesto sa nachádza na mieste starej gréckej kolónie založenej gréckymi námorníkmi, jednej z mnohých krymských zátok obklopené Krymskými vrchmi. 

V meste je stredomorské podnebie, takže mesto je obklopené početnými vinicami a ovocnými sadmi v jeho okolí. Na severozápad od mesta sa nachádza najvyšší vrch Krymu – Roman-Koš ().

## Zloženie obyvateľstva
Podľa sčítania ľudu v roku 2007, v meste bývalo 79 400 obyvateľov. Podľa etnika v meste žije až 48,3 % Rusov; 25,7 % Ukrajincov; 21 % krymských Tatárov; 2 % Bielorusov a iné etnické skupiny.

## Dejiny
Mesto sa prvýkrát spomína v 12. storočí ako prístav a rybárska osada. V 14. storočí sa stala súčasťou siete Janovských obchodných kolónií. Na konci 15. storočia bolo toto územie obsadené Osmanskou ríšou a stalo sa súčasťou Krymského chanátu. V roku 1783 sa mesto pripojilo k Ruskej ríši. V Livadijskom paláci na južnom predmestí Jalty sa počas II. svetovej vojny konala Jaltská konferencia zástupcov ZSSR, Spojeného kráľovstva a USA. Medzi najkrajšie architektonické pamiatky  mesta patrí Chrám svätého Alexandra Nevského (Jalta).

## Doprava
Do mesta nevedie žiadna železnica; najbližšia stanica je v Simferopoli. S Aluštou a Simferopoľom je Jalta spojená najdlhšou trolejbusovou traťou na svete.

## Partnerské mestá
*  Baden-Baden, Nemecko
*  Batumi, Gruzínsko
*  Galac, Rumunsko
*  Margate, Spojené kráľovstvo
*  Nice, Francúzsko
*  Pozzuoli, Taliansko
*  Rijeka, Chorvátsko
*  Santa Barbara, USA
*  Sanya, Čína
*  Ulan-Ude, Rusko

## Galéria

Súbor:Livadia Palace Crimea.jpg|Livadijský palác
Súbor:Swallow's Nest (Crimea) 2007.JPG|Hrad „Lastovičie hniezdo“
Súbor:Pomnik Lenina w Jałcie 1.JPG|Pamätník Lenin


## Referencie

## Iné projekty


Kategória:Mestá v Rusku
Kategória:Mestá na Ukrajine
Kategória:Prístavné mestá v Rusku
Kategória:Prístavné mestá na Ukrajine
Kategória:Prístavné mestá Čierneho mora
Kategória:Mestá na Kryme
Cch’

**Cch’** (, )  je žáner čínskych lyrických básní, ktorý sa v období dynastie Liang vytvoril na základne básní z Knihy piesní a ľudových piesní jüe-fu. V období dynastie Sung (960-1279) sa stali dominantným žánrom v poézii.

Piesne cch’ pôvodne patrili do prostredia profesionálnych speváčok zo zábavných štvrtí. Neskôr sa ale žáner stane literátskou tvorbou. Ich tématika je frivolná, sú milostné, roztúžené, melancholické, radovánky. Jazyk je blízky živej reči, mieša sa klasická čínština s paj-chua a slangom z nevestincov. Sladké texty boli písané zvláštnou formou na základe melódie, ku ktorej boli písané. Preto majú nepravidelnú formu a vo verši sa strieda rôzny počet slabík.

Básne sú rýmované, rozpadajú sa do slôh, uplatňujú sa kombinácie tónov. V období severnej dynastie Sung boli melódie, ku ktorým sa piesne písali, ešte známe, na konci dynastie však upadajú do zabudnutia a texty sa preto píšu ako vyplňovanie vzorcov. Nie je to teda skladanie cch’, ale vyplňovanie cch’. Už za dynastie Sung vzniká trend, že cch’ píšu neúspešní literáti, alebo tí, ktorí na vysokú literatúru rezignovali. Nízke žánre sa stali u literátov populárnymi. Forma sa stáva všeobecne známou a vyvíja sa na seriózny útvar. Témy sú buď hlboko osobné, napríklad spomienky na priateľov, vlastenecké (boj Sungov s barbarmi) alebo filozofické.

Najvýznamnejšími autormi poézie typu cch’ sú Su Š’ (známy aj ako Su Tung-pcho), Liou Jung, Li Čching-čao, Ou-jang Siou a Sin Čchi-ťi. Básne v žánri cch' písal aj Mao Ce-tung.

## Externé odkazy
* Song Ci Poetry

Kategória:Literatúra v čínskom jazyku
Avitus

**Eparchius Avitus** bol rímsky cisár Západorímskej ríše od júla 455 do októbra 456. Po zvrhnútí slúžil ako biskup v meste Piacenza. Avitus bol energický a schopný vládca, ktorý sa snažil obnoviť moc Ríma a za jeho krátkej vlády sa mu skutočne podarilo stabilizovať rímsku moc. 

## Pôvod a raná kariéra

Eparchius Avitus pochádzal z váženej aristokratickej senátorskej rodiny z narbonskej Galie (dnešná Provance), z mesta Narbo. Jeho otec bol Flavius Iulius Agricola, pretoriánsky prefekt Galie a konzul. Avitus sa narodil v galskom meste *Augustonemetum* (dnes Clermont-Ferrand). Avitus slúžil v armáde pod velením Flavia Aetia a zúčastnil sa na jeho najslávnejších výpravách proti Vizigótom, Frankom a Burgundom. Bol to práve Avitus, ktorý presvedčil vizigótskeho kráľa Teodoricha I. aby sa pridal k Rimanom v bitke na Katalaunských poliach proti Atilovi.

## Vláda
Avitus dosiahol titul veliteľ vojska (*Magister militum*) za vlády Petronia Maxima, ktorý ho poslal za vizigótskym kráľom Teodorichom II. Tu ho zastihla správa o vyplienení Ríma Vandalmi a o smrti cisára Petronia Maxima. Kráľ Teodorich II. ho nato menoval rímskym cisárom. Avita uznal aj rímsky senát. Počas svojej cesty do Ríma sa Avitovi podarilo upevniť moc v provincii Noricum. Za veliteľa vojska vymenoval Góta Remista. Počas jeho vlády sa začali vyostrovať spory medzi ním a dvoma vplyvnými generálmi, Majorianom a germánom Ricimerom. Avitovi sa spočiatku nedarilo vyriešiť problémy ani s Vandalmi, ktorí neustále útočili z Afriky na Itáliu. Avitus však zmobilizoval sily a Vandalov porazil, raz na Sicílii a konečnú porážku im uštedril v námornej bitke pri Korzike. Počas Avitovej vlády prestali uznávať aspoň formálnu moc germánski Svébi v Hispánii. Rímsky generál Fronto poveril susedných Vizigótov aby Svébov donútili k poslušnosti, čo sa aj podarilo, no Vizigóti sa z Hispánie už nikdy nestiahli, čím fakticky zväčšili svoju ríšu. 

Avitus sa stal nepopulárnym hlavne v očiach bohatých italských veľkostatkárov, aristokratov a senátorov, ktorí boli v 5. stor. zvyknutí zastávať najvyššie miesta. Avitus však dával prednosť rímskej aristokracií z Galie. Avitus musel platiť aj vizigótskym vojakom slúžiacim v rímskom vojsku a nato musel často použiť zlaté sochy a umelecké pamiatky, čo sa nepáčilo obyvateľom. 
Túto nespokojnosť využil Ricimer, ktorý donútil Avita k úteku do Galie. Následne bol popravený aj Remistus. Avitus však získal vizigótske vojsko a vrátil sa do Itálie. Pri meste Placentia (dnes Piacenza) ho však vzbúrenci porazili.

## Exil a smrť
Ricimer ustanovil Avita biskupom Placentie, no neskôr rímsky senát odhlasoval jeho popravu. Avitovi sa však podarilo utiecť do Galie. Cestou tam ale zomrel na dodnes nezistené príčiny. 
## Zdroj
* 

Kategória:Cisári starovekého Ríma
M. Night Shyamalan

**M. Night Shyamalan** (* 6. august 1970, Mahé, India ako *Manoj Nelliyattu Shyamalan*) je americký filmový režisér, scenárista, producent a herec indického pôvodu, ktorý sa preslávil filmami *[[Šiesty zmysel]]*, *[[Znamenia]]*, *[[Vyvolený]]*, *Osada*.

## Iné projekty

## Externé projekty
* M. Night Shyamalan na Internet Movie Database


Kategória:Filmoví režiséri USA
Kategória:Scenáristi USA
Kategória:Producenti USA
Kategória:Naturalizované osobnosti USA
Klasická čínština

thumb|Báseň v klasickej čínštine
**Klasická čínština** je:
*v užšom zmysle (po čínsky: 古文 - slovenský prepis: ku-wen - pchin-jin: gǔ​wén - doslova „starý text“): jazyk klasickej čínskej literatúry obdobia bojujúcich štátov a dynastie Chan (t. j. 5. storočie pred Kr. až 3. storočie po Kr.), písaná forma starej čínštiny; 
*v širšom zmysle: klasická čínština v užšom zmysle a po nej nasledujúca tzv. **stará** (alebo **klasická**) **literárna čínština** (iné názvy: **literárna čínština** v užšom zmysle, **wen-jen**). Stará literárna čínština (po čínsky 文言文 - slovenský prepis: wen-jen-wen - pchin-jin: wényánwén - doslova „písaný text“; skrátene 文言 - wen-jen) je tradičná forma zápisu čínštiny založená na napodobnení jej klasickej formy; používala sa ako prevažujúca forma zápisu čínštiny od 3. stor. po Kr. až do začiatku 20. storočia, keď ju vytlačila paj-chua (=nová literárna čínština), písaná forma štandardnej hovorenej čínštiny.

## Klasická čínština v širšom zmysle
Klasická čínština v širšom zmysle je jazyk, ktorý sa do začiatku dvadsiateho storočia používal v čínskom, ale aj japonskom, kórejskom a vietnamskom písomníctve. Od súčasneho jazyka sa líši najmä gramatikou a prevahou jednoslabičných slov (v súčasnej čínštine prevládajú dvojslabičné slova, i keď existujú aj jedno-, troj-, či dokonca aj štvorslabičné slová). V rámci typológie sa klasická čínština v širšom zmysle uvádza ako klasický prípad izolujúceho jazyka.

Klasická čínština v širšom zmysle je založená na jazyku starovekých čínskych literárnych diel, hlavne textov pochádzajúcich z doby dynastie Chan (tento jazyk sa v čínštine označuje ako ku-wen  - ). Vzhľadom na evolúciu fonológie hovorovej čínštiny, ktorá viedla k nárastu homofónie, sa klasická čínština v širšom zmysle stala prakticky nezrozumiteľná vo svojej hovorenej podobe, v písanej podobe sa však používala bez väčších zmien.

Na začiatku dvadsiateho storočia sa čínski spisovatelia na čele s Lu Sünom odvrátili od klasickej čínštiny v širšom zmysle a začali tvoriť v jazyku hovorovom, tzv. paj-chua. V iných krajinách bola klasická čínština v širšom zmysle nahradená národnými jazykmi.

Klasická čínština v širšom zmysle je v súčasnosti predmetom výuky v Číne, najmä na stredných školách a univerzitách. Jej rola v čínskej kultúre sa dá zhruba porovnať s rolou latinčiny v Európe, pretože:
* vplýva na súčasný jazyk (napríklad množstvom idiomatických výrazov),
* sú v nej spísané fundamentálne diela čínskej literatúry, a ďalej nápisy v palácoch, mottá, nekrológy a pod.,
* v každodennej komunikácii sa nepoužíva.

## Referencie

## Iné projekty

## Zdroj
* 

Kategória:Čínština
Černá Pole

**Černá Pole** sú katastrálne územie, jedno zo štyridsaťosem katastrálnych území štatutárneho mesta Brna. Katastrálne územie má rozlohu 245,92 ha a je rozdelené medzi tri mestské časti. Väčšina leží v mestskej časti Brno-sever, park Lužánky a územie južne od parku v časti Brno-střed a malá severná časť v mestskej časti Brno-Královo Pole.

## Iné projekty

## Externé odkazy
 Černá pole na www.sever.brno.cz 

Kategória:Brno-sever
Kategória:Brno-střed
Kategória:Brno-Královo Pole
Maloměřice

**Maloměřice** sú katastrálne územie, jedno zo štyridsaťosem katastrálnych území štatutárneho mesta Brna a do 16. apríla 1919 samostatná obec. Katastrálne územie má rozlohu 407,9 ha a je rozdelené medzi dve mestské časti. Väčšina leží v mestskej časti Brno-Maloměřice a Obřany a malá časť územia v mestskej časti Brno-Vinohrady.

## Referencie


## Iné projekty

## Externé odkazy
Maloměřice na stránkach Encyklopedie dějin města Brna


Kategória:Brno-Maloměřice a Obřany
Kategória:Brno-Vinohrady
Svetový pohár v biatlone 2010/2011 – muži

**Svetový pohár v biatlone 2010/2011 mužov** bol 34. ročník Svetového pohára v biatlone. Začiatok tohto ročníka bol 1. decembra 2010 a koniec 20. marca 2010 v nórskom Osle.

## Kalendár

## Externé odkazy
* Oficiálna stránka IBU 

Kategória:Svetový pohár v biatlone
Kategória:Biatlon v 2010
Kategória:Biatlon v 2011
Kostol svätého Ľudovíta (Moskva)

náhľad|200px|Kostol svätého Ľudovíta v Moskve
náhľad|200px|Socha sv. Ľudovíta v chráme
**Kostol svätého Ľudovíta** () je rímskokatolíckym chrámom v Moskve. Nachádza sa v časti Malá Ľubianka a je jedným z dvoch katolíckych chrámov v tomto meste, ktoré slúžia potrebám katolíckej minority.

## História
Počet príslušníkov katolíckeho vierovyznania začal stúpať hlavne po pripojení Litvy a časti Poľska k Rusku po tzv. troch deleniach Poľska. Okrem toho prichádzali do mesta Nemci a Francúzi, hlavne ako vychovávatelia do ruských šľachtických rodín. Už za vlády Kataríny II. bol postavený malý rímskokatolícky kostol. Kostol svätého Ľudovíta bol postavený v rokoch 1833 a 1835 podľa návrhu známeho architekta A. Gilardiho v klasicistickom architektonickom štýle. Bol zasvätený svätému Ľudovítovi, francúzskemu kráľovi z obdobia križiackych výprav, ktorého katolícka cirkev svätorečila a jeho kult je rozšírený medzi francúzskymi katolíkmi. Preto kostol slúžil hlavne vtedy početnej francúzskej komunite v Moskve. Pri kostole sa nachádzali aj dve katolícke školy (dievčenská a chlapčenská). V ťažkých časoch komunistického teroru bol tento chrám jediný katolícky chrám, ktorý komunisti  nezatvorili a počas celej existencie slúžil katolíckej komunite v Moskve.

### Súčasnosť
V súčasnosti je kostol symbolom ruského katolicizmu, tolerancie a náboženskej slobody Ruska. Konajú sa v ňom aj bohoslužby v anglickom a francúzskom jazyku. Navštívili ho také osobnosti ako Charles de Gaulle, Konrad Adenauer, Lech Wałęsa či Jacques Chirac. Návštevníkov môžu zaujať najmä krásne sochy svätého Ľudovíta a iných francúzskych svätcov (svätá Terézia z Lisieux, Jana z Arku,...)

## Iné projekty
.

## Externé odkazy
* Oficiálna stránka kostola 
* Статья об истории храма Св. Людовика в издании «В свете Евангелия»
* Статья о настоятеле храма Св. Людовика в военные годы о. Леопольде Брауне 

Kategória:Stavby v Moskve
Kategória:Rímskokatolícke kostoly v Rusku
Kategória:Architektúra z 1835
Vojtech Bachleda

**Vojtech Bachleda** (* 25. január 1974, Poprad) je bývalý československý a slovenský reprezentant v cyklistike. Ako odchovanec popradskej cyklistiky pod vedením Jána Glajzu, otca Ondreja Glajzu, v juniorskej kategórii vyhral Majstrovstvá ČSSR v roku 1991 v cyklokrose a v horskej cyklistike. Na Majstrovstvách sveta juniorov v cyklokrose v roku 1992 v anglickom Leeds skončil na druhom mieste. V tom istom roku sa umiestnil na striebornom stupienku aj na Majstrovstvách sveta juniorov v horskej cyklistike MTB v kanadskom meste Bromont pričom na bronzovú pozíciu odsunul Michaela Rasmussena, neskoršieho nositeľa žltého dresu na Tour de France. 

V rokoch 1996 a 1997 sa za Športový klub Vesel Donovaly stal majstrom Slovenska v horskej cyklistike v hlavnej mužskej kategórii Elite.

Od roku 1998 žije v americkom štáte Colorado, kde mu v usadení pomohla bývalá slovenská cyklistka Eva Lowe-Orvošová.

V roku 2014 sa na cyklistických pretekoch Okolo Colorada zoznámil s cyklistom Petrom Saganom, s ktorým v nasledujúcich rokoch spolupracoval počas Saganových prípravných sústredení v americkom štáte Utah.

Je bratom Jána Bachledu a švagrom Milana Jurča.

## Športové úspechy
:   2.miesto  Majstrovstvá sveta juniorov v horskej cyklistike, 1992, Bromont 
:   2.miesto  Majstrovstvá sveta juniorov v cyklokrose, 1992, Leeds

## Iné projekty

## Referencie


Kategória:Slovenskí cyklisti
Kategória:Narodenia v 1974
Kategória:Osobnosti z Popradu
Európska cesta 21

**Európska cesta 21** (*E21*) je európska cesta, ktorá začína v Francúzsku a končí vo Švajčiarsku. Začína v meste Metz a končí v meste Ženeva. Jej celková dĺžka je 458 km.

## Mestá s pripojeniami na iné európske cesty
* Metz  E25, E50, E23, E411 
* Nancy E23 
* Dijon
* Ženeva E25, E62, E712

## Galéria

Autoroute A40 01.jpg|E21 vo Francúzsku


## Referencie

## Iné projekty

## Zdroj
*Celá trasa E21

21
Kategória:Cestná infraštruktúra vo Francúzsku
Kategória:Cestná infraštruktúra vo Švajčiarsku
Európska cesta 23

**Európska cesta 23** (*E23*) je európska cesta, ktorá začína v Francúzsku a končí vo Švajčiarsku. Začína v meste Metz a končí v meste Lausanne. Jej celková dĺžka je 391 km.

## Mestá s pripojeniami na iné európske cesty
* Metz  E25, E50, E21, E411 
* Nancy E21 
* Besançon E60
* Vallorbe
* Lausanne E25, E62 

## Galéria

A31 FR (april 2008) 041.jpg|E23 vo Francúzsku


## Referencie

## Iné projekty

## Zdroj
*Celá trasa E23

23
Kategória:Cestná infraštruktúra vo Francúzsku
Kategória:Cestná infraštruktúra vo Švajčiarsku
Európska cesta 24

**Európska cesta 24** (*E24*) je európska cesta, ktorá sa nachádza v Spojenom kráľovstve. Začína v meste Birmingham a končí v meste Ipswich. Jej celková dĺžka je 254 km.

## Mestá s pripojeniami na iné európske cesty
* Birmingham E05 
* Cambridge
* Ipswich E30

## Iné projekty

 
## Zdroj
*Celá trasa E24

24
Kategória:Cestná infraštruktúra v Spojenom kráľovstve
Chrám Nepoškvrneného počatia Panny Márie (Moskva)

náhľad|Chrám Nepoškvrneného počatia Panny Márie v Moskve
náhľad|Oltár v katedrále
**Chrám Nepoškvrneného počatia Panny Márie** (rus. *Собор Непорочного Зачатия Пресвятой Девы Марии*, poľ. *Katedra Niepokalanego Poczęcia Najświętszej Marii Panny*) je rímskokatolícka katedrála v hlavnom meste Ruska Moskve. Je jedným z dvoch katolíckych kostolov v Moskve a najväčším v Rusku. Ako pamiatkovo chránená budova je zaradená medzi ruské kultúrne pamiatky.

## Dejiny
Chrám bol vybudovaný najmä pre potreby poľských katolíkov v Moskve, ktorých tu na konci 19. storočia žilo okolo 30 000. Bol vybudovaný z príspevkov katolíkov z celého Ruského impéria i zahraničia, ale najmä z Poľska a Bieloruska. Budoval sa v rokoch 1901 až 1911 v novogotickom štýle podľa plánov architekta T.B. Dworzeckého. Vysvätený bol 21. decembra 1911. V rokoch 1938 až 1996 bol komunistami zatvorený.

## Súčasnosť
Snahy o návrat chrámu katolíkom sa objavovali už v roku 1990. V tomto roku sa konali katolícke bohoslužby pred chrámom, lebo snahy o jeho vrátenie neboli celkom úspešné a budova bola v dezolátnom stave. Katolícka cirkev ho získala späť v roku 1996 a hneď sa začala nákladná rekonštrukcia. Chrám slávnostne v roku 1999 vysvätil kardinál Angelo Sodano a získal status katedrály. V chráme je miesto pre 5 000 veriacich. Slúžia sa v ňom bohoslužby nielen v ruskom jazyku, ale aj v poľskom, anglickom, kórejskom, španielskom, latinskom a arménskom jazyku.

## Referencie


## Iné projekty

## Externé odkazy
* Оficiálna stránka

Kategória:Stavby v Moskve
Kategória:Kostoly zasvätené Panne Márii v Rusku
Kategória:Rímskokatolícke kostoly v Rusku
Kategória:Katedrály v Rusku
Kategória:Architektúra z 1911
Kategória:Rímskokatolícke katedrály
Sme

**sme** alebo **SME** môže byť:
* small and medium enterprises – malé a stredné podniky
* SME Server
* denník SME
Flauta

náhľad|Flauty
**Flauta** je drevený dychový nástroj. Podľa Sachsovej-Hornbostelovej klasifikácie hudobných nástrojov je flauta uzavretý aerofón. Hudobník hrajúci na flaute je flautista. Existujú dva druhy fláut: zobcová a priečna. Ak sa zobcové flauty musia naladiť, ladia sa podľa tonu a1. 

Prvé flauty boli pravdepodobne vyrobené zo zvieracích kostí. V Nemecku blízko mesta Ulm sa v jaskyni našla flauta z kosti supa stará 35&nbsp;000 rokov

## Referencie

## Pozri aj
* Priečna flauta
* Zobcová flauta

## Iné projekty
Philadelphia City Hall

náhľad|Philadelphská radnica (2006)

**Philadelphia City Hall** (doslovne *Philadelphská radnica*) je sídlo vlády mesta Philadelphia v štáte Pensylvánia. S výškou veže, vrátane sochy, 167 metrov je druhou najvyššou murovanou stavbou na svete (prvou je Mole Antonelliana). Váha budovy je prenášaná žulovými a tehlovými stenami s hrúbkou až 6,7 metra. Na exteriér sa použili materiály ako vápenec, žula a mramor.

Výstavba prebiehala v rokoch 1871 - 1901. Od 1901 do 1908 bola najvyššou budovou na svete (okrem Washington Monument a Eiffelovej veže). Do roku 1932 bola najvyššou v Pensylvánii, keď jej výšku prekonala stavba Gulf Tower. Do výstavby One Liberty Place (1984–1987) bola najvyššou budovou v meste. Od roku 1976 je kultúrnou pamiatkou USA.

Autorom budovy bol John McArthur mladší, ktorý ju navrhol v štýle Second Empire. Na vrchole veže je umiestnená socha Williama Penna.

## Iné projekty

Philadelphia
Kategória:Mrakodrapy vo Philadelphii
Kategória:Eklektické stavby
Kategória:Architektúra z 1901
Kategória:National Register of Historic Places
Mole Antonelliana

náhľad|veža Mole Antonelliana
**Mole Antonelliana** je významná pamiatka v talianskom meste Turín. Je pomenovaná podľa autora architekta Alessandra Antonelliho. Výstavba začala v roku 1863 a budova bola dokončená v 1888, krátko po smrti Antonelliho. Od roku 2000 je sídlom filmového múzea.

Výška budovy je 167,5 m a je tak najvyššou murovanou budovou na svete. Budova bola koncipovaná a postavená ako synagóga. Antonelli bol poverený miestnou židovskou komunitou na jej výstavbu. Návrh budovy počas výstavby viackrát zmenil a pôvodnú výšku tak zvýšil o 46 metrov.

23. mája 1953 zničila prietrž mračien vrchnú časť 47 metrového ihlana. Ten bol prestavaný až v roku 1961 v podobe kovovej konštrukcie pokrytej kameňom. Veža Mole Antonelliana sa nachádza aj na talianskych eurominciach.

## Iné projekty

Kategória:Stavby v Turíne
Kategória:Architektúra z 1888
Kategória:Veže v Taliansku
Preraďovanie

**Preraďovanie** alebo **preradenie** môže byť:
*zaraďovanie inak či inam
*v automobile: skrátene preraďovanie rýchlosti
*na železnici: pozri preraďovanie (železnica)
Zábrdovice

**Zábrdovice** sú katastrálne územie, jedno zo štyridsaťosem katastrálnych území štatutárneho mesta Brna. Katastrálne územie má rozlohu 163,55 ha a je rozdelené medzi tri mestské časti. Väčšina leží v mestskej časti Brno-střed, východná časť katastra Zábrdovic na ľavom brehu Svitavy v časti Brno-Židenice a malá severná časť v mestskej časti Brno-sever.

## Iné projekty

Kategória:Brno-střed
Kategória:Brno-Židenice
Kategória:Brno-sever
Ján Bachleda

**Ján Bachleda** (* 16. október 1977, Poprad) je bývalý slovenský cyklista, majster Slovenska v zjazde na horských bicykloch v roku 1994. Začiatky jeho športovej kariéry sú spojené s trénerom Jánom Glajzom, ktorý sa venoval popradskej mládeži.

V neskoršej dobe sa venoval rekonštrukcii motocyklov, ako aj zabezpečeniu ochranného značenia na rôznych cyklistických pretekoch v Spojených štátoch amerických, kde sa zoznámil s Petrom Saganom.
alt=Ján Bachleda zdvíha v koloseu vo Verone nad hlavu bicykel víťaza cyklistických pretekov Giro d’Italia v roku 2022 Jaia Hindleyho, pre ktorého pracoval ako jeden z mechanikov.|vľavo|náhľad|Oslavy víťazstva Giro d’Italia 2022 vo Veronskom koloseu.
V období 2017 – 2022 pôsobil ako mechanik v nemeckom profesionálnom cyklistickom tíme Bora-hansgrohe, kde niekoľko rokov pripravoval bicykle aj pre slovenských jazdcov Petra Sagana, Juraja Sagana a Erika Bašku. Ako mechanik slovenskej reprezentácie pôsobil pri víťazstve Petra Sagana na Majstrovstvách sveta v cestnej cyklistike v roku 2017 v Bergene, ako aj na olympijských hrách v Tokiu v roku 2021.

V roku 2022 bol jeden z tímových mechanikov pre celkového víťaza pretekov Giro d’Italia austrálčana Jaia Hindleyho.

Je bratom Vojtecha Bachledu a švagrom Milana Jurča.

## Športové úspechy
:  1.miesto  Majstrovstvá Slovenska v cyklokrose, 1993
:  1.miesto  Majstrovstvá Slovenska v horskej cyklistike, 1994

## Referencie

## Iné projekty

Kategória:Narodenia v 1977
Kategória:Slovenskí cyklisti
Kategória:Osobnosti z Popradu
Vesmírny štartovací komplex 37 na Cape Canaveral Space Force Station

náhľad|Štartovací komplex 37, náčrt z doby výstavby

**Vesmírny štartovací komplex 37** (; skratka: *SLC-37*) je jedno zo štartovacích miest na Základni vesmírnych síl Cape Canaveral na Floride. Komplex bol vybudovaný na prelome päťdesiatych a šesťdesiatych rokov dvadsiateho storočia a NASA ho prevzala v roku 1963. Pôvodne z neho štartovala raketa Saturn I vo verzii Block II (všetkých šesť štartov). Potom bol komplex upravený pre bezpilotné misie rakety Saturn IB. Poslednou misiou z programu Apollo bola Apollo 5 v roku 1968, potom bol komplex uzavretý. Až v roku 2002 bolo komplexu pridelené nové využitie, keď bol prestavaný pre štarty rakety Delta IV. V súčasnosti ho prevádzkuje spoločnosť United Launch Alliance.

## Pozri aj
* Zoznam štartovacích rámp na Cape Canaveral a ostrove Merritt
* Cape Canaveral Space Force Station

### Literatúra
*

### Zdroje

Kategória:Cape Canaveral Space Force Station
Kategória:Program Apollo
Chrám svätého Ondreja (Kyjev)

náhľad|Chrám svätého Andreja v Kyjeve
**Chrám svätého Ondreja** (, ) bol postavený v meste Kyjev na pamiatku apoštola Ondreja nad pravým brehom rieky Dneper.

## História
Bol vybudovaný v rokoch 1749 až 1754 podľa plánov architekta talianskeho pôvodu F. B. Rastrelliho v štýle ukrajinského baroka. Okrem hlavnej veže má ďalších dvanásť veží, ktoré mali symbolizovať dvanásť apoštolov. Najvyššia veža chrámu má výšku 2,5 metra. V období komunistického režimu bol chrám zatvorený a slúžil ako múzeum. Od roku 1968 chrám slúžil ako múzeum Rastrelliho tvorby.

### Súčasnosť
Snahy o návrat cirkvi sa objavili už od 80-tych rokov dvadsiateho storočia. Návrat do cirkevných rúk komplikovali boje medzi pravoslávnymi a gréckokatolíckymi cirkvami na Ukrajine, z ktorých každá chcela získať chrám do svojich rúk. V roku 2008 prezident Ukrajiny Viktor Juščenko začal rokovania s Ukrajinskou autokefálnou pravoslávnou cirkvou o prechode chrámu do jej rúk.


Церква Андріївська 03.jpg|
Андреевска вночі 119.jpg|
Украина, Киев - Андреевская церковь (01).jpg|
Андреевская церковь - КИЕВ.jpg|
Central dome of St. Andrew's Church.JPG|
Iconostasis in St. Andrew's Church.JPG|
Kiew 1989 008.jpg|
Facade of St Andrew's Church at dawn. Kiev, Ukraine, Eastern Europe.jpg|


## Iné projekty

Kategória:Stavby v Kyjeve
Kategória:Katedrály na Ukrajine
Kyjev
Kategória:Architektúra z 1754
Kategória:Pravoslávne chrámy na Ukrajine
Židenice

**Židenice** sú katastrálne územie, jedno zo štyridsaťosem katastrálnych území štatutárneho mesta Brna a do 16. apríla 1919 samostatná obec. Katastrálne územie má rozlohu 646,41 ha a je rozdelené medzi dve mestské časti. Väčšina leží v mestskej časti Brno-Židenice a menšia severovýchodná časť územia v mestskej časti Brno-Vinohrady.

## Referencie


## Iné projekty

Kategória:Brno-Židenice
Kategória:Brno-Vinohrady
Park kultúry a oddychu

**Park kultúry a oddychu** môže byť:

* Park kultúry a oddychu (Banská Bystrica)
* Park kultúry a oddychu (Bratislava)
* Park kultúry a oddychu (Košice)
* Park kultúry a oddychu (Nitra)
* Park kultúry a oddychu (Prešov)
The Right Honourable

**The Right Honourable**, (skrátene *The Rt. Hon.*) je titul pred menom, ktorý vyjadruje úctu jeho nositeľovi. Udeľuje sa len určitým ľudom v krajinách, kde je hlavou štátu kráľ Karol III. (Spojené kráľovstvo)

## Spojené kráľovstvo
Nárok na tento titul majú: 
* členovia Štátnej rady
** toto zahrňuje premiéra i všetkých jeho predchodcov, bývalých a súčasných členov vlády, členov výboru Štátnej rady, ale s výnimkou tých, ktorí na svoj post rezignovali
* baróni, vikomti, earli

Aby sa rozlíšili šľachtici, ktorí sú členmi Štátnej rady, od šľachticov, ktorí nimi niesu, pridáva sa niekedy za meno označenie PC *(Privy Council)*.

Niekde je zase tento titul udelený funkcii a nikdy nie osobe:
* primátori Londýna, Cardiffu, Belfastu, a Yorku

## Mimo Spojené kráľovstvo
Všeobecne je sudcom a členom vlády krajín Commonwealthu udeľovaný titul *[[ctihodný]]*, dokiaľ niesu menovaní členami Štátnej rady.

### Austrália
V Austrálii sa tento titul skôr používal, ale dnes už nie je spojený so žiadnou funkciou, okrem starostov miest Sydney, Melbourne, Brisbane, Perth, Adelaide a Hobart, ktorí ho používajú len tú dobu, po ktorú sú vo funkcii.

### Kanada
V Kanade je tento titul používaný pre:
* generálneho guvernéra
* predsedu vlády
* predsedu Najvyššieho súdu

Ostatní členovia vlády a najvyšší predstavitelia krajiny sú menovaný do tzv. *Queen's Privy Council for Canada*, kde sa používa titul *[[ctihodný]]*.

### Nový Zéland
Na Novom Zélande sú do Štátnej rady menovaný premiéri, *starší* členovia vlády a *starší* sudcovia. V súčasnosti tu žijú len 4 ľudia, ktorí sú držiteľmi tohoto titulu: Helen Clarková, bývalá premiérka; Jonathan Hunt, bývalý predseda Snemovne reprezentantov; Jenny Shirpley, bývalá predsedníčka vlády a Winston Peters, ktorý zastával mnoho vládnych pozícií.

## Externé odkazy
* Zoznam členov Štátnej rady

## Zdroj

Kategória:Terminológia
Kategória:Tituly
Chrám svätého Klementa mučeníka

náhľad|Chrám svätého Klementa v Moskve
**Chrám svätého Klementa mučeníka** (rus. Храм Священномученика Климента, Папы Римского ) je pravoslávny chrám v hlavnom meste Ruska Moskve. Je zasvätený svätému Klementovi, ktorý bol učeníkom svätého Petra a podľa tradície jeho štvrtým nástupcom na pápežskom stolci. Pre svoju vieru bol rímskymi úradmi odsúdený a údajne umučený.

## Dejiny
Chrám bol postavený v rokoch 1762 až 1769 v barokovom štýle na miesto kostola postaveného v roku 1720 Architekt nie je známy, ale väčšinou býva stavba pripisovaná Trezzinimu, architektovi Chrámu sv. Sampsona v Petrohrade. 

Chrám bol v roku 1928 cirkvi odobratý a v roku 1934 sa stal budovou Knižnice V.I. Lenina. 

### Súčasnosť
Ruská pravoslávna cirkev sa usilovala o návrat chrámu do cirkevných rúk. Podarilo sa to v roku 2008 a následne bol rozsiahlo rekonštruovaný.

## Referencie


## Iné projekty

## Externé odkazy
* Над куполами московского храма священномученика Климента, папы Римского, вновь воздвигнуты древние кресты
* Chrám svätého Klementa (oficiálna stránka)

Kategória:Stavby v Moskve
Kategória:Architektúra z 1769
Kategória:Pravoslávne chrámy v Rusku
Prgomet

**Prgomet** () je obec v Chorvátsku v Splitsko-dalmatínskej župe. V roku 2001 mala 797 obyvateľov. 

Severne od intravilánu obce sa nachádza výjazd *Prgomet* z diaľnice A1.

## Časti obce
Obec sa člení na päť častí: Bogdanovići, Labin, Prgomet, Sitno a Trolokve.

## Iné projekty

## Externé odkazy
* 

Kategória:Obce v Chorvátsku
Šestanovac

**Šestanovac** () je obec v Chorvátsku v Splitsko-dalmatínskej župe. V roku 2001 tu žilo 2 685 obyvateľov. 

## Polohopis
Obec sa nachádza niekoľko kilometrov severne od pohorí Mosor a Biokovo. Centrum obce leží vzdialené asi 500 metrov od výjazdu z diaľnice A1.

## Členenie obce
Obec Šestanovac sa skladá z piatich častí: Grabovac, Katuni, Kreševo, Šestanovac a Žeževica.

## Doprava
Centrum obce Šestanovac sa nachádza v blízkosti výjazdu z diaľnice A1 na trase Záhreb-Split-Dubrovník. Takisto sa tu nachádza križovatka štátnej cesty 39 vedúcej od pobrežia a 62, ktorá kopíruje trasu diaľnice naprieč južnou Dalmáciou.

## Galéria

Súbor:Žeževica 01.jpg|Osada Žeževica, súčasť Šestanovacu
Súbor:Grabovac 01.jpg|Osada Grabovac, súčasť Šestanovacu
Súbor:Šestanovac 03.jpg|Križovatka štátnych ciest D39 a D62 v obci
Súbor:Šestanovac 01.jpg|Panoramatický pohľad


Kategória:Obce v Chorvátsku
Vučevica

**Vučevica** je osada v Chorvátsku v Splitsko-dalmatínskej župe, ktorá je súčasťou obce Klis. V roku 2001 tu žilo 64 obyvateľov. 

Osada sa nachádza neďaleko výjazdu z diaľnice A1.

Kategória:Osady v Chorvátsku
Parkovisko

[thumb|Parkovisko v [Tel Avive]]
**Parkovisko** je plocha určená na parkovanie, resp. odstavenie väčšieho počtu motorových i nemotorových vozidiel. Podľa klasifikácie stavieb je parkovisko cestná alebo miestna komunikácia, ktorá je súčasťou dopravnej infraštruktúry.

Parkoviská bývajú budované napríklad pri nákupných centrách, letiskách, na odpočívadlách, pri čerpacích staniciach a pod. Ako parkovisko môže takisto slúžiť účelová komunikácia alebo parkovací pruh, či vyznačené miesta na miestnej komunikácii.

náhľad|Vyhradené parkovacie miesto
Parkovisko ako komunikácia býva doplnené a vodorovné a zvislé dopravné značenie. Príkladom je napríklad vyhradené miesto pre ľudí s telesným postihnutím.

## Parkovisko ako inžinierska stavba

Hlavnou časťou parkoviska je spevnená plocha (asfaltová, betónová alebo dlažba). Dažďová voda býva odvodnená spádovaním spevnených plôch do žľabov alebo vpustí a následne do kanalizácie. Vzniká tak odpadová voda, ktorá sa čistí podľa požiadaviek špecifických noriem a zákonov napr. odlučovačom ropných látok. Výnimkou sú zastrešené parkoviská alebo viacpodlažné parkovacie domy.

## Referencie

## Iné projekty

Kategória:Objekty na cestách
Kategória:Dopravné stavby
Bihać

**Bihać** () je mesto v Bosne a Hercegovine. Je administratívnym centrom Unsko-sanského kantóna a v roku 2007 tam žilo 61 035 obyvateľov.

## Iné projekty

Kategória:Mestá v Bosne a Hercegovine
Transport

**Transport** môže byť:
* preprava, doprava, prevoz, prevážanie osôb alebo vecí
* odborne: premiestnenie, prenášanie
* väčšie množstvo osôb, materiálu či tovaru prepravované spoločne naraz a obyčajne vlakom resp. takýto vlak 
* v geológii: prenos materiálu v určitom prostredí, pozri transport (geológia)
* v biológii: membránový transport (mechanizmy umožňujúce prenos látok cez membránu)